

**LIETUVOS RESPUBLIKOS ŠVIETIMO IR MOKSLO MINISTERIJA**

Biudžetinė įstaiga, A. Volano g. 2, 01516 Vilnius, tel. (8 5) 219 1225/219 1152, faks. (8 5) 261 2077,

el. p. smmin@smm.lt, http://www.smm.lt. Duomenys kaupiami ir saugomi Juridinių asmenų registre, kodas 188603091.

Atsisk. sąsk. LT30 7300 0100 0245 7205 „Swedbank“, AB, kodas 73000

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Lietuvos universitetų rektorių konferencijai  Lietuvos kolegijų direktorių konferencijai  Lietuvos aukštosioms mokykloms  Lietuvos aukštųjų mokyklų asociacijai bendrajam priėmimui organizuoti  Savivaldybių administracinių padalinių vadovams  Mokyklų vadovams |  | 2018 - 08 - 31 Nr. -SR-3757  Į Nr. |

|  |
| --- |
| **DĖL MINIMALIŲ RODIKLIŲ STOJANTIESIEMS Į PIRMOSIOS PAKOPOS IR VIENTISĄSIAS STUDIJAS** |

Informuojame, kad Lietuvos Respublikos švietimo ir mokslo ministro 2017 metų rugpjūčio 30 d. įsakymu Nr. V-661 patvirtinti minimalūs rodikliai, nustatyti asmenims, stojantiems į aukštąsias mokyklas nuo 2019 metų, bus taikomi asmenims, pretenduojantiems į pirmosios pakopos ir vientisąsias studijas aukštosiose mokyklose ir 2020 metais.

Stojantiesiems į aukštąsias mokyklas 2019 ir 2020 metais bus atsižvelgiama ne tik į brandos egzaminų rezultatus, bet ir į metinių pažymių vidurkį.

2019 ir 2020 metais stojantieji į universitetus turės būti išlaikę lietuvių kalbos ir literatūros, užsienio kalbos bei matematikos valstybinius brandos egzaminus taip, kad jų įvertinimų aritmetinis vidurkis būtų ne mažesnis negu 40. Stojant į kolegijas šių trijų valstybinių brandos egzaminų įvertinimų vidurkis turės būti ne mažesnis negu 25. Išimtis – menų studijos, į jas stojantiems vidurkis bus skaičiuojamas tik iš dviejų valstybinių brandos egzaminų – lietuvių kalbos ir literatūros bei užsienio kalbos.

Stojant į aukštąsias mokyklas taip pat bus atsižvelgiama į mokomųjų dalykų metinių įvertinimų vidurkį. Į universitetus galės būti priimami stojantieji, kurių penkių privalomų mokytis dalykų įvertinimų vidurkis bus ne mažesnis negu 7, į kolegijas – ne mažesnis negu 6.

Metinių įvertinimų vidurkis bus skaičiuojamas pasirenkant penkis geriausius įvertinimus iš brandos atestato priede įrašytų aštuonių dalykų: lietuvių kalbos ir literatūros; gimtosios kalbos (baltarusių, lenkų, rusų arba vokiečių); užsienio kalbos; matematikos; istorijos arba geografijos, arba integruoto istorijos ir geografijos kurso; biologijos arba fizikos, arba chemijos, arba integruoto gamtos mokslų kurso; meninio ugdymo srities dalyko arba technologijų programos krypties dalyko, arba integruoto menų ir technologijų kurso, arba specializuoto ugdymo krypties (dailės arba inžinerinio, arba meninio, arba muzikos) programos dalyko; bendrosios kūno kultūros arba pasirinktos sporto šakos, arba specializuoto ugdymo krypties (sporto) programos dalyko.

Kaip numatyta Lietuvos Respublikos mokslo ir studijų įstatymo 59 straipsnio 5 dalyje, nuo 2019 metų minimalūs rodikliai pirmą kartą galios ne tik stojantiesiems į valstybės finansuojamas, bet ir į valstybės nefinansuojamas studijų vietas tiek valstybiniuose, tiek ir nevalstybiniuose universitetuose ir kolegijose. Šis reikalavimas galios stojantiesiems ir 2020 metais.

Švietimo ir mokslo ministrė Jurgita Petrauskienė

|  |  |
| --- | --- |
|  |  |

Giedrė Pačėsienė, tel. (8 5) 219 1127, el. p. Giedre.Pacesiene@smm.lt